| ***Mano vardas Khanas*** |
| --- |
|  |
|  |
| Pavadinimas | My Name Is Khan |
| Kilmės šalis |  Indija  JAV |
| Režisierius | Karan Johar |
| Prodiuseris (-iai) | Karan JoharShibani Bathija |
| Scenaristas (-ai) | Shibani Bathija |
| Kompozitorius | Shankar-Ehsaan-Loy |
| Vaidina | Shah Rukh KhanKajolJimmy Shergill |
| Metai | 2010 |
| Žanras | drama |
| Trukmė | 161 min. |
| Kalba | hindi, anglų |
| Platintojas | 20th Century FoxFox Searchlight Pictures |
| Biudžetas | 6,2 mln. JAV $ |
| Pajamos | 32 mln. JAV $ |
| **IMDb įrašas** |

**Mano vardas Khanas** (angl. *My Name Is Khan*) – 2010 m. Indijos–JAV draminis filmas, režisuotas Karano Džoharo. Jame vaidino tokios indų kino žvaigždės kaip Kadžol ir Šahrukhas Khanas. Tai pats pelningiausias filmas už Indijos ribų. Jis susilaukė didelio atgarsio tiek dėl žymiosios aktorių poros vaidybos, tiek dėl savo prieštaringos temos. Filme pasakojama apie musulmonų padėtį JAV po rugsėjo 11-osios.

Įdomu tai, kad pristatymo kelionėje po JAV aktorius Šahrukhas Khanas buvo tardomas oro uoste taip, kaip ir jo vaizduojamas veikėjas filme.

Siužetas
--------

DĖMESIO: *toliau atskleidžiamos kūrinio detalės*

Pagrindinis filmo veikėjas – Aspergerio sindromą turintis Rizvanas Khanas. Mirus motinai jis išvažiuoja į San Fransiską, kur įsikūręs jo brolis Zakiras. Zakiras Rizvaną įdarbina kosmetikos gaminių platintoju, o šis dirbdamas susipažįsta su kirpėja Mandira, kuri gyvena su sūnumi Samiru iš pirmosios santuokos. Neilgai trukus Rizvanas ir Mandira susituokia, nepaisydami nepalankaus Zakiro požiūrio į šią sąjungą.

Šeimos gyvenimas klostosi sėkmingai, kol neįvyksta rugsėjo 11-osios įvykiai. Kadangi Rizvano ir jo šeimos narių pavardė Khan, jais, kaip ir kitais JAV gyvenančiais musulmonais, imama nepasitikėti. Ypač žeminamas Samiras - nuo jo nusisuka draugas Rizas, mat pastarojo tėvas žūsta Afganistane. Mokykloje Rizas ir Samiras susimuša, tuo pasinaudoję keli vaikinai įsivelia į konfliktą ir mirtinai sužaloja Samirą.

Šio įvyko sukrėsta Mandira apkaltina Rizvaną, kad nelaimė įvyko dėl jo pavardės bei sarkastiškai liepia Rizvanui nueiti pas JAV prezidentą ir pasakyti, jog Khanas nėra teroristas. Rizvanas šiuos žodžius priima tiesiogiai ir iškeliauja ieškoti prezidento. Tačiau susitikti akis į akį nesiseka. Per vieną iš prezidento vizitų Rizvanas prasibrovęs pro minią sušunka „Mano vardas Khanas ir aš ne teroristas", tačiau jis suimamas ir pradedamas tardyti kaip teroristas. Šią istoriją paviešina du žurnalistai, užfiksavę Rizvano pareiškimą. Khano įkalinimas duoda akstiną JAV musulmonų judėjimui. Jis išleidžiamas, papasakoja apie tai, jog girdėjo, kaip mečetėje kurstomas terorizmas, ir išvyksta gelbėti uragano nusiaubto juodaodžių kaimelio. Ten jį suranda įduoto musulmono šalininkas ir jį sužaloja. Khanas pasveiksta ir, vedamas Mandiros bei daugybės gerbėjų, susitinka su naujai išrinktu šalies prezidentu.

Aktoriai
--------

* Shah Rukh Khan – Rizwan Khan
* Kajol – Mandira Khan
* Jimmy Shergill – Zakir Khan
* *Arjan Aujla* – Sameer (Sam)
* *Yuvaan Makaar* – Sameer (Sam) (vaikystėje)
* Zarina Wahab – Razia Khan
* Tanay Chheda – Rizwan Khan (vaikystėje)
* Pallavi Sharda – Sajida
* Sonya Jehan – Hasina Khan
* Parvin Dabas – Bobby Ahuja
* Arjun Mathur – Raj Burman
* Sugandha Garg – Komal
* Sheetal Menon – Radha
* Christopher B. Duncan – Barack Obama (filme neįvardintas)
* Brent Mendenhall – George W. Bush
* Shane Harper – Tim Tompson
* Kenton Duty – Reese Garrick
* Michael Arnold – Reese Garrick (vaikystėje)
* Dominic Renda – Mark Garrick
* Katie A. Keane – Sarah Garrick
* Harmony Blossom – Karma Girl
* Arif Zakaria – Faisal Rahman
* Vinay Pathak – Jitesh
* Jennifer Echols – Mama Jenny
* Adrian Kali Turner – Funny Hair Joel
* Benny Nieves – detektyvas Miguel Garcia

Apdovanojimai
-------------

* Filmfare apdovanojimas: geriausias režisierius – Karan Johar
* Filmfare apdovanojimas: geriausias aktorius – Shahrukh Khan
* Filmfare apdovanojimas: geriausia aktorė – Kajol

Muzika
------

Kompozitorius – Shankar-Ehsaan-Loy.

1. *Sajda* – Rahat Fateh Ali Khan, Shankar Mahadevan, Richa Sharma
2. *Noor-E-Khuda* – Adnan Sami, Shankar Mahadevan, Shreya Ghoshal
3. *Tere Naina* – Shafqat Amanat Ali
4. *Allah Hi Rahem* – Rashid Khan
5. *Khan Theme* – Strings
6. *Rang De* – Shankar Mahadevan, Suraj Jagan